  Виталий Пронин Та нуналъёсы шаерамы ортче «Палэзян» фестиваль. Со улсын редакциямы фин-угор улосъёсысь егит гожъяськисьёсын пумиськон ортчиз. Марий Элысь Вера Гордеева, Комиысь Татьяна ШаховаУжрадэ вуизы Марий Элысь Вера Гордеева, Комиысь Татьяна Шахова, Мордовиысь Алина Подгорнова. Лыктӥз Австриын улӥсь-ужась удмурт этнограф Татьяна Миннияхметова но. Пумиськонын котькудзы малпанъёссэс, шугъяськонъёссэс усьтӥзы, ужъёссэс лыдӟизы.В. Гордеева тырше туризмъя комитетын. Шутэтскон вакытаз кылбур чуръёс пӧрмытъя. Т. Шахова улон-вылонын юрттэт сётонъя специалист луыса ужа. Сюлэмыз куремъя кылбур гожъя. А. Подгорнова - эрзя кылын потӥсь «Сятко» журналлэн редакторез. Авторъёслэсь ужъёссэс тупатъя, гожъяське. Эрзя кылын кылбур чуръёссэ ачиз ик ӟуче берыктылэ. Мордовиысь Алина Подгорнова.- Журналмылэн тиражез 669 сяна ӧвӧл, - вера Алина. -  Со но арысь аре усе. Егитъёсты гожъяськонэ кыскыны секыт. Угось та удысын узырмыны уг луы. Соин ик тросэз авторъёсмы – арлыдоос. Но азьланяз, оло, югдурмы тупатскоз - егит авторъёсты будэтон вылысь студия усьтӥмы. Отчы 12 студент гожтӥськиз ини.Алиналэн кылъёсыныз соглаш луизы вань люкаськемъёс. Угось анай кылын потӥсь газет-журналъёслэн сюлмаськонъёссы огвыллемесь.Ольга Корепанова   Теги: Палэзян Фин-угордунне  